SISÄLLYSLUETTELO 1. TALOUSARVIOMENETTELY 3 2. KÄYTTÖVARAT JA MÄÄRÄRAHOJEN HOITO 5 3. MAATALOUSTUKIRAHASTON VUODEN 2010 TALOUSARVION TOTEUTUMINEN 9 4. KUVAUS MAATALOUSTUKIRAHASTON TALOUSARVION TOTEUTUMISESTA VUONNA 2010 10 5. KÄYTTÖTARKOITUKSEENSA SIDOTTUJEN TULOJEN TOTEUTUMINEN 12 6. MENOJEN JAKAUTUMINEN TOIMENPITEIDEN TALOUDELLISEN LUONTEEN MUKAAN 13 LIITE 1 Liite 2 Liite 3 Liite 4-I Liite 4-II Liite 5 Liite 6 | MAATALOUSTUKIRAHASTON MAKSUSITOUMUSMÄÄRÄRAHAT – VUODEN 2010 TALOUSARVIOMENETTELY Maataloustukirahaston osuus EU:n talousarviosta – Varainhoitovuodet 2004–2010 Analyysi maataloustukirahaston talousarvion toteutumisesta – Varainhoitovuosi 2010 Analyysi maataloustukirahaston talousarvion toteutumisesta – Varainhoitovuosi 2010 – Käyttötarkoitukseensa sidotut tulot/C4 ANALYYSI MAATALOUSTUKIRAHASTON TALOUSARVION TOTEUTUMISESTA – VARAINHOITOVUOSI 2010 – KÄYTTÖTARKOITUKSEENSA SIDOTUT TULOT/ C5 Maataloustukirahaston talousarvion toteutuminen luvuittain ja jäsenvaltioittain – Varainhoitovuosi 2010 Maataloustukirahaston menojakauman kehittyminen – Varainhoitovuodet 2005–2010 | Huomautus: Tähän kertomukseen liittyy komission yksiköiden valmisteluasiakirja. Valmisteluasiakirjan koko teksti liitetaulukoineen löytyy englanniksi myös maatalouden ja maaseudun kehittämisen pääosaston Europa-sivustolta (http://ec.europa.eu/agriculture/fin/finrep_en.htm). | TALOUSARVIOMENETTELY[1] ALUSTAVA TALOUSARVIOESITYS VUODEKSI 2010 Komissio hyväksyi vuoden 2010 alustavan talousarvioesityksen (ATE) ja teki sitä koskevan ehdotuksen budjettivallan käyttäjälle 29. huhtikuuta 2009. Vuosia 2007–2013 koskevan rahoituskehyksen otsakkeessa 2 ehdotetut Euroopan maatalouden tukirahaston (maataloustukirahasto) maksusitoumusmäärärahat olivat yhteensä 43 744,9 miljoonaa euroa. Talousarvioesitys vuodeksi 2010 Neuvosto hyväksyi talousarvioesityksen vuodeksi 2010 vuoden 2009 heinäkuussa. Maataloustukirahaston maksusitoumusmäärärahoja supistettiin 354,9 miljoonalla eurolla verrattuna alustavaan talousarvioesitykseen (43 389,98 miljoonaan euroon). Vuotta 2010 koskeva oikaisukirjelmä Komissio hyväksyi lokakuussa 2009 vuotta 2020 koskevan alustavan talousarvioesityksen oikaisukirjelmän nro 2, jossa maataloustukirahaston maksusitoumusmäärärahatarpeiksi vahvistettiin 44 049,8 miljoonaa euroa, mikä on alustavaan talousarvioesitykseen verrattuna 304,9 miljoonaa euroa enemmän. Määrärahakorotus koostui pääasiassa 280 miljoonan euron määrästä, joka varattiin maitokriisin vuoksi tarvittavaan maitoalan erityistukeen. Vuoden 2010 talousarvion hyväksyminen Neuvosto piti toisen käsittelyn marraskuussa 2009. Maataloustukirahaston maksusitoumusmäärärahoja supistettiin 231 miljoonalla eurolla verrattuna oikaisukirjelmään (43 818,8 miljoonaan euroon[2]). Tähän määrään sisältyi nyt 300 miljoonaa euroa maitoalan erityistukea sekä maataloustukirahaston tilien tarkastamiseen ja hyväksymiseen liittyvien negatiivisten menojen korotus – 230 miljoonalla eurolla. Euroopan parlamentti hyväksyi vuoden 2010 talousarvion täysistunnossaan joulukuussa 2009. Hyväksytyt maataloustukirahaston maksusitoumusmäärärahat olivat yhteensä 43 819,8 miljoonaa euroa. Tästä kokonaismäärästä varattiin 4 395,3 miljoonan euron maksusitoumusmäärärahat luvun 05 02 markkinatoimenpiteisiin ja 39 273,0 miljoonan euron maksusitoumusmäärärahat luvun 05 03 suoriin tukiin. Lisäksi vuoden 2010 talousarviossa varattiin 371,9 miljoonan euron maksusitoumusmäärärahat eläinlääkintä- ja kasvinsuojelutoimenpiteitä koskevalle toimintalohkolle 17 ja 30,5 miljoonan euron maksusitoumusmäärärahat meri- ja kalastusasioiden toimintalohkolle 11. Ks. lisätietoja liitteessä 1. Maataloustukirahaston käyttötarkoitukseensa sidotut tulot [3] Yhteisen maatalouspolitiikan rahoituksesta annetun asetuksen (EY) N:o 1290/2005 34 artiklan säännösten mukaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksista ja maidon lisämaksusta saatavat tulot ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Kyseiset tulot voidaan käyttää osittain tai kokonaan maataloustukirahaston menojen kattamiseksi, jos budjettivallan käyttäjän myöntämät määrärahat eivät riitä jäsenvaltioille aiheutuneiden menojen rahoittamiseen. Jos kyseiset tulot jäävät käyttämättä tai ne käytetään vain osittain, kyseinen osuus siirretään automaattisesti seuraavaan varainhoitovuoteen kyseisen vuoden määrärahatarpeiden rahoittamista varten. Vuoden 2010 talousarviota laadittaessa näiden tulojen määrä arvioitiin sekä sen määrän osalta, jonka ennakoitiin tulevan kerätyksi varainhoitovuoden 2010 aikana, että sen määrän osalta, jonka ennakoitiin tulevan siirretyksi varainhoitovuodelta 2009 varainhoitovuodelle 2010. Arvio otettiin huomioon, kun budjettivallan käyttäjä hyväksyi vuoden 2010 talousarviomäärärahat. Tarkemmin voidaan todeta seuraavaa: - Sääntöjenmukaisuustarkastusten perusteella tehdyistä oikaisuista saataviksi tuloiksi arvioitiin 600,0 miljoonaa euroa ja sääntöjenvastaisuuksien perusteella saataviksi tuloiksi 91,0 miljoonaa euroa, kun taas maidon lisämaksusta saataviksi tuloiksi arvioitiin 98,0 miljoonaa euroa. Näin ollen arvioitiin, että varainhoitovuoden 2010 aikana kerättävien käyttötarkoitukseensa sidottujen tulojen kokonaismäärä olisi 789,0 miljoonaa euroa. - Varainhoitovuodelta 2009 varainhoitovuodelle 2010 siirrettäväksi käyttötarkoitukseensa sidottujen tulojen määräksi arvioitiin 133,0 miljoonaa euroa. Yhteensä 922,0 miljoonaa euroa otettiin huomioon vähennettäessä hedelmä- ja vihannesalan tuottajaorganisaatioiden toimintarahastoille pyydettyjä määrärahoja 222,0 miljoonalla eurolla ja tilatukijärjestelmälle pyydettyjä määrärahoja 700,0 miljoonalla eurolla. Nämä määrät huomioon otettuaan budjettivallan käyttäjä myönsi mainittuihin järjestelmiin lopulta 547,0 miljoonan euron ja 28 480,0 miljoonan euron määrärahat. Sokerialan väliaikaiset rakenneuudistusmaksut [4] Neuvoston asetuksen (EY) N:o 320/2006 11 artiklassa vahvistettuja sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden sokerin rakenneuudistusrahastoon sisältyvien tukien rahoittamiseksi. Kunakin markkinointivuonna – markkinointivuodesta 2006/2007 alkaen markkinointivuoteen 2008/2009 asti – kyseiset määrät liittyvät toimijoilla kussakin jäsenvaltiossa oleviin sokeri-, inuliinisiirappi- ja isoglukoosikiintiöihin, ja jäsenvaltioiden on määrä maksaa ne rahastolle kahdessa erässä, joiden määräajat ovat kunakin vuonna 31. maaliskuuta ja 30. marraskuuta. Vuoden 2010 talousarviota laadittaessa näiden tulojen määräksi, jonka ennakoitiin tulevan kyseisen vuoden aikana siirretyksi EU:n talousarvioon, arvioitiin 606,8 miljoonaa euroa. Samalla arvioitiin, että varainhoitovuodelta 2009 varainhoitovuodelle 2010 siirrettävä määrä on 717,9 miljoonaa euroa. Maataloustukirahaston talousarvion osuus EU:n koko talousarviosta Maataloustukirahaston lopullisen talousarvion osuus (maksusitoumusmäärärahat) EU:n koko talousarviosta kaudella 2004–2010 on esitetty liitteessä 2. KÄYTTÖVARAT JA MÄÄRÄRAHOJEN HOITO Määrärahojen hoito Varainhoitovuonna 2010 käytettävissä olleet määrärahat: euroina | Talousarvion menot (1) | Maksusitoumusmäärärahat | Maksumäärärahat | Talousarvion tulot (KST) (2) | Ennusteet | 1. Maataloustukirahaston alkuperäiset määrärahat | 43 819 801 768 | 43 917 807 586 | 1. Sääntöjenmukaisuutta koskevat tarkastukset | 600 000 000 | 2. Lisätalousarviot | 0 | 0 | 2. Sääntöjenvastaisuudet | 91 000 000 | 3. Välisumma Maataloustukirahaston alkuperäiset määrärahat, joista | 43 819 801 768 | 43 917 807 586 | 3 a. Määrärahat yhteiseen hallinnointiin (lukuun ottamatta TRDI EU-10) (3) | 43 360 100 000 | 43 360 100 000 | 3. Lisämaksut maidontuottajilta | 98 000 000 | 3 b. Määrärahat keskitettyyn hallinnointiin (4) | 459 701 768 | 341 107 586 | 4. Sokerialan väliaikaiset rakenneuudistus-maksut (5) | 607 000 000 | 3 c. TRDI-määrärahat EU-10 | 0 | 216 600 000 | Käyttötarkoitukseensa sidottujen tulojen kokonaisennuste | 1 396 000 000 | 4. Siirrot maataloustukirahastoon / maataloustukirahastosta vuoden aikana | -83 529 | 45 666 471 | 5. Maataloustukirahaston lopulliset määrärahat, joista | 43 819 718 239 | 43 963 474 057 | 5 a. Määrärahat yhteiseen hallinnointiin (lukuun ottamatta TRDI EU-10) | 43 360 100 000 | 43 360 100 000 | 5 b. Määrärahat keskitettyyn hallinnointiin | 459 618 239 | 400 024 057 | 5 c. TRDI-määrärahat EU-10 (6) | 0 | 203 350 000 | (1) Vuoden 2010 talousarvioon otetut määrärahat, kun otetaan huomioon vuonna 2010 todennäköisesti kerättävät käyttötarkoitukseensa sidotut tulot sekä neuvoston asetuksen (EY) N:o 1605/2002 10 artiklan mukaisesti vuodelta 2009 vuodelle 2010 siirretyt tulot. (2) KST: Kerättävät käyttötarkoitukseensa sidotut tulot. Tulopuolelle ei ole merkitty lainkaan tuloja (p.m.)[5], mutta arvioitu määrä ilmoitetaan talousarvion selvitysosassa. (3) TRDI: Maaseudun väliaikainen kehittämisväline EU-10-jäsenvaltioissa. (4) 80 % maksusitoumusmäärärahoista käytetään terveyttä ja kuluttajien suojelua koskevassa toimintalohkossa 17 eläinlääkintä- ja kasvinsuojelutoimenpiteistä aiheutuviin menoihin. Loput menot jakautuvat tasan seuraavien kesken: toimintastrategia ja koordinointi maataloutta ja maaseudun kehittämistä koskevassa toimintalohkossa 05 ja kalatalouden markkinat meri- ja kalastusasioita koskevassa toimintalohkossa 11. (5) Nämä tulot otetaan määrärahoiksi, joista maksetaan sokerialan rakenneuudistusrahaston tukia. (6) Alkuperäiset 216,6 miljoonan euron maksumäärärahat alenivat varainhoitovuoden aikana talousarvion sisäisen siirron seurauksena 203,35 miljoonaan euroon. | Varainhoitovuonna 2010 käytettävissä olleiden määrärahojen toteuttaminen: euroina | Maksusitoumusmäärärahojen toteuttaminen | Maksumäärärahojen toteuttaminen | Yhteinen hallinnointi (jaksottamattomat määrärahat): | 43 932 376 108.90 | 43 932 376 108.90 | Keskitetysti hallinnoitavat menot (1) | 443 936 238.44 | 344 004 974.21 | TRDI EU-10 | 0.00 | 199 348 292.50 | Yhteensä (mukaan luettuna sokerialan rakenneuudistusrahasto) Sokerialan rakenneuudistusrahasto Yhteensä (ei kuitenkaan sokerialan rakenneuudistusrahasto) | 44 376 312 347.34 330 297 466.97 44 046 014 880.37 | 44 475 729 375.61 330 297 466.97 44 145 431 908.64 | (1) Keskitettyyn hallinnointiin liittyvistä kokonaismenoista 4,98 miljoonaa euroa rahoitettiin käyttötarkoitukseensa sidotuilla tuloilla. Varainhoitovuonna 2010 tosiasiallisesti käytetyt maksusitoumusmäärärahat olivat 44 376 312 347,34 euroa ja tosiasialliset maksumäärärahat olivat 44 475 729 375,61 euroa. Talousarvion toteuttaminen – Komission keskitetysti hallinnoimat menot euroina | Keskitetysti hallinnoitavat menot | Maksusitoumusmäärärahat | Puretut maksusitoumukset | Maksumäärärahat | Siirrot vuodelle 2011 (2) | Määrärahat (C1) (1) | 459 618 239.00 | - | 400 024 057.00 | - | Toteutus (C1) | 438 956 113.58 | - | 314 076 513.37 | 31 740 465.18 | Peruuntuneet määrärahat | 20 662 125.42 | - | 85 947 543.63 | - | (1) Sisältää siirrot maataloustukirahastoon / maataloustukirahastosta: -83 529 euroa maksusitoumusmäärärahojen osalta ja 58 916 471 euroa maksumäärärahojen osalta. (2) Siirrot vuodelle 2011 koskevat ainoastaan jaksottamattomia määrärahoja. | Vuoden 2010 talousarvioon oli keskitetysti hallinnoitavia menoja varten kirjattu 459,6 miljoonan euron maksusitoumusmäärärahat. Vuonna 2010 sidottiin 439 miljoonan euron määrä. Loput näistä määrärahoista, 20,6 miljoonaa euroa, peruutettiin. Noin 80 % maksusitoumusmäärärahoista käytetään terveyttä ja kuluttajien suojelua koskevassa toimintalohkossa 17 eläinlääkintä- ja kasvinsuojelutoimenpiteistä aiheutuviin menoihin. Loput menot jakautuvat tasan seuraavien kesken: toimintastrategia ja koordinointi maataloutta ja maaseudun kehittämistä koskevassa toimintalohkossa 05 ja kalatalouden markkinat meri- ja kalastusasioita koskevassa toimintalohkossa 11. Vuodesta 2007 alkaen ja varainhoitoasetuksen 149 artiklan mukaisesti suurin osa komission keskitetysti hallinnoimia menoja varten varatuista maataloustukirahaston määrärahoista on jaksotettuja määrärahoja. Viran puolesta varainhoitovuodelle 2011 siirretyt määrärahat (31,7 miljoonaa euroa) koskivat ainoastaan jaksottamattomia määrärahoja. Kuukausimaksut Kuukausimaksut jäsenvaltioille Menojen kattamiseksi myönnettävät kuukausittaiset maksut Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005[6] 15 artiklassa todetaan että ” komissio maksaa kuukausimaksut jäsenvaltioiden hyväksyttyjen maksajavirastojen viitekuukautena toteuttamien menojen osalta” . Kuukausimaksut maksetaan jäsenvaltioille viimeistään menojen toteuttamiskuukautta seuraavan toisen kuukauden kolmantena työpäivänä. Kuukausimaksut ovat korvaus nettomenoista (sen jälkeen kun tulot on vähennetty), jotka on jo maksettu ja jotka on asetettu käyttöön jäsenvaltioiden toimittamien kuukausi-ilmoitusten perusteella[7]. Menojen ja tulojen kuukausittaiseen kirjanpitoon tehdään tarkastuksia ja oikaisuja yksityiskohtaisen ilmoituksen perusteella[8]. Lisäksi nämä maksut vahvistetaan lopullisesti tilien tarkastamista ja hyväksymistä koskevien päätösten perusteella. Kuukausimaksujärjestelmään kuuluvat tuet, jotka jäsenvaltiot maksoivat 16.10.2009––15.10.2010. Muista maksuista komissio suorittaa joidenkin toimenpiteiden maksut suoraan. Suoritettujen kuukausimaksujen nettomäärä oli varainhoitovuonna 2010 yhteensä 42 315 080 082,3 miljoonaa euroa. Kuukausimaksuja koskevat päätökset vuonna 2010 Varainhoitovuonna 2010 komissio teki 12 kuukausimaksupäätöstä. Lisäksi joulukuussa 2010 tehtiin päätös lisäkuukausimaksusta, jonka tarkoituksena oli mukauttaa varainhoitovuoden tukikelpoisten menojen kokonaismäärää. MAATALOUSTUKIRAHASTON VUODEN 2010 TALOUSARVION TOTEUTUMINEN Johdanto Maatalousvuonna 2010 maatalouden tuotantohinnat nousivat niin EU:ssa kuin maailmanmarkkinoillakin. Yleinen taloustilanne paransi maatalousmarkkinoiden suotuisaa tilannetta entisestään, kun maat alkoivat vähitellen toipua syvimmästä taantumasta vuosikymmeniin. Maataloustukirahaston menojen taso ja markkinatoimenpiteisiin käytettävissä olevien määrärahojen käyttö säilyivät lähestulkoon samoina kuin vuonna 2009. Niihin vaikuttivat pääasiassa lisämäärärahatarpeet vilja-alan interventioiden kattamiseksi, hedelmä- ja vihannesalan tuottajaorganisaatioiden toimintarahastot sekä komission vuonna 2009 maitoalalla toteuttamien toimenpiteiden mukaisen tuen maksaminen. Suorien tukien osalta maataloustukirahaston menojen taso oli vuoteen 2009 verrattuna korkeampi, kun asteittainen siirtyminen näihin tukiin EU-12-maissa jatkui vuonna 2010. Maataloustukirahaston talousarviomäärärahojen käyttö Talousarviosta toteutettiin 44 046,0 miljoonaa euroa. Nämä menot rahoitettiin talousarvion alkuperäisistä määrärahoista käyttämällä käyttötarkoitukseensa sidottujen tulojen vuodelta 2009 siirretty määrä (141,7 miljoonaa euroa) kokonaisuudessaan ja osa vuonna 2010 kerätystä käyttötarkoitukseensa sidottujen tulojen määrästä (105,4 miljoonaa euroa yhteensä 1 010,5 miljoonasta eurosta). Maatalouden ja maaseudun kehittämistä koskevassa toimintalohkossa 05 markkinatoimenpidemenot olivat 3 983,8 miljoonaa euroa ja suorien tukien menot 39 675,7 miljoonaa euroa. Suorien tukien menot ylittivät hyväksytyt talousarviomäärärahat. Tämä ylitys katettiin osaksi siirtämällä määrärahoja muilta talousarvion alamomenteilta ja osaksi maataloustukirahaston talousarvioon sidotuilla tuloilla. Lisäksi edellä mainittuun kokonaan toteutuneeseen määrään sisältyvät menot, jotka aiheutuivat kalatalouden markkinatoimenpiteiden 30,4 miljoonan euron määrärahoista sekä eläinlääkintä- ja kasvinsuojelutoimenpiteiden 359,9 miljoonan euron määrärahoista[9]. Ks. lisätietoja talousarvion toteuttamisesta toimintalohkoittain liitteessä 3. Liitteessä 5 esitetään markkinatoimenpiteitä, suoria tukia ja maatalousmenojen tarkastamista koskeva menojakauma momenteittain ja jäsenvaltioittain. KUVAUS MAATALOUSTUKIRAHASTON TALOUSARVION TOTEUTUMISESTA VUONNA 2010 Seuraavassa on lyhyt selvitys maataloustalousarviomäärärahojen toteutumisesta liitteessä 3 esitettyjen yksityiskohtaisten tietojen perusteella. Luku 05 02: maatalousmarkkinoiden interventiot Johdanto Tämän talousarvioalan kokonaismaksut olivat 3 983,8 miljoonaa euroa, ja ne rahoitettiin hyväksytyillä 4 395,3 miljoonan euron talousarviomäärärahoilla. Tämän jälkeen käyttöön asetetut määrärahat siirrettiin muille talousarvion alamomenteille kattamaan tilatukijärjestelmän sekä maataloustukirahaston tilien tarkastamisen ja hyväksymisen lisämenot. Käyttötarkoitukseensa sidotuista tuloista käytettiin 1,9 miljoonaa euroa hedelmä- ja vihannesalalla aiheutuneiden menojen kattamiseen, ja käyttämättä jäänyt määrä siirrettiin vuodelle 2011. Vilja Suuren sadon ja viljanhintojen yleisen laskun seurauksena alan ylikäyttö johtui lähinnä siitä, että interventiovarastot kasvoivat pääasiassa ohraostojen vuoksi alkuvuoden noin 1,56 miljoonasta tonnista noin 5,56 miljoonaan tonniin vuoden loppuun mennessä. Tuet tuotteille, jotka eivät sisälly liitteeseen I Jäsenvaltioille aiheutui ennakoitua vähemmän menoja pääasiassa vietyihin jalostettuihin maataloustuotteisiin sisältyville maitotuotteille maksettujen vientitukien osalta, kun komissio vahvisti tuen nollatasolle marraskuussa 2009 maitomarkkinoiden tilanteen tuntuvan paranemisen vuoksi. Elintarvikeapuohjelmat Alan pieni alikäyttö johtui pääasiassa siitä, että eräät jäsenvaltiot eivät panneet viljaa ja rasvatonta maitojauhetta koskevaa vuoden 2010 hyväksyttyä jakelusuunnitelmaansa kaikilta osin täytäntöön ja siitä, että vuoden 2010 jakelutoimien osalta ilmoitetut hallinto-, siirto- ja kuljetuskustannukset olivat ennakoitua pienempiä. Näitä kustannuksia koskevia ilmoituksia odotetaan vuonna 2011. Hedelmät ja vihannekset Alan ylikäyttö johtui lähinnä siitä, että jäsenvaltioille oli aiheutunut hyväksyttyihin talousarviomäärärahoihin verrattuna suurempia maksuja tuottajaorganisaatioiden toimintarahastoista ja tuottajaryhmittymille esihyväksyntää varten myönnettävistä tuista. Suuremmat maksut katettiin muilta talousarvion alamomenteilta tehdyillä määrärahasiirroilla ja tähän alaan sidotuilla tuloilla. Viinialan tuotteet Tällä alalla rahoitettavat ensisijaiset toimenpiteet ovat kansalliset tukiohjelmat ja raivausjärjestelmä. Jäsenvaltioille aiheutui kansallisista tukiohjelmista hieman vähemmän menoja kuin ohjelmissa oli kaavailtu. Toteutus edistyi kuitenkin tyydyttävästi, sillä varatut määrärahat käytettiin noin 99-prosenttisesti. Jäsenvaltioille aiheutui myös talousarviossa ennakoitua vähemmän menoja raivausjärjestelmässä maksettavista tuista. Maito ja maitotuotteet Alan määrärahat perustuivat maitomarkkinoiden vuoden 2009 vaikean tilanteen vuoksi odotettavissa olleisiin tarpeisiin. Vaikka alalla suoritettiinkin vuonna 2010 suurempia maksuja, hyväksytyissä talousarviomäärärahoissa esiintyi lopulta alikäyttöä pääasiassa sen vuoksi, että maitomarkkinoiden edellytykset paranivat tuntuvasti vuoden 2009 loppupuolella, minkä seurauksena komissio vahvisti maitotuotteiden vientituen nollatasolle marraskuussa 2009 ja keskeytti rasvattoman maitojauheen ja voin viennin julkisiin varastoihin. Tämän vuoksi jäsenvaltioille aiheutui vähemmän vientitukimenoja, ja niin voin kuin rasvattoman maitojauheenkin poistaminen julkisista varastoista johti kokonaisuudessaan nettovoittoon näiden tuotteiden julkisen varastoinnin osalta. Luku 05 03: Suorat tuet Tälle talousarvion luvulle hyväksytyt määrärahat vuonna 2010 olivat 39 273,0 miljoonaa euroa, ja maksujen määrä oli noin 39 675,7 miljoonaa euroa. Tämä ilmeinen ylikäyttö johtui ensisijaisesti tilatukijärjestelmästä, jonka määrärahoja oli vähennetty käyttötarkoitukseensa sidottujen tulojen huomioon ottamiseksi, ja se katettiin osaksi järjestelmään vuoden 2010 talousarviossa sidotuilla tuloilla ja osaksi muilta talousarvion alamomenteilta tehdyillä määrärahasiirroilla. Luku 05 07: Maatalousmenojen tarkastaminen Momentti 05 07 01: maatalousmenojen valvonta Tämä momentti sisältää lähinnä maataloustukirahaston talousarvioon maksetut määrät, jotka ovat peräisin tilien tarkastamisen ja hyväksymisen sekä tuensaajille suoritettavien maksujen määräaikojen noudattamatta jättämisen perusteella tehdyistä oikaisuista. Näiden oikaisujen lopullinen kokonaismäärä oli - 54,2 miljoonaa euroa. Budjettivallan käyttäjän kyseisiin oikaisuihin vuonna 2010 myöntämien talousarviomäärärahojen määrä oli - 310 miljoonaa euroa. Komissio sulki tämän tilin siirtämällä 256 miljoonaa euroa hyväksyttyjä määrärahoja, jotka olivat vielä jäljellä markkinainterventioihin talousarviossa varatusta osuudesta. KÄYTTÖTARKOITUKSEENSA SIDOTTUJEN TULOJEN TOTEUTUMINEN Maataloustukirahaston käyttötarkoitukseensa sidotut tulot Varainhoitovuodelta 2009 siirrettiin varainhoitovuodelle 2010 käyttötarkoitukseensa sidottuja tuloja 141,7 miljoonaa euroa. Ne on käytetty kokonaan varainhoitovuoden 2010 menojen rahoittamiseen varainhoitoasetuksen 10 artiklan mukaisesti. Tällä määrällä katettiin 0,7 miljoonaa euroa tuottajaorganisaatioiden toimintarahastojen menoja, 140,7 miljoonaa euroa tilatukijärjestelmän menoja, 0,1 miljoonaa euroa edellisten vuosien tilien tarkastamista ja hyväksymistä koskevia menoja sekä 0,2 miljoonaa euroa maatilojen rakennetta koskevan tietojen keruun menoja. Vuonna 2010 kerättyjen käyttötarkoitukseensa sidottujen tulojen määrä oli 1 010,5 miljoonaa euroa. Osa vuonna 2010 kerätystä käyttötarkoitukseensa sidottujen tulojen määrästä (105,4 miljoonaa euroa) käytettiin hedelmä- ja vihannesalalla sekä tilatukijärjestelmässä vuoden aikana aiheutuneiden menojen kattamiseen. Käyttämättä jäänyt määrä, 905,1 miljoonaa euroa, siirrettiin automaattisesti vuoden 2011 talousarvioon mainitun vuoden määrärahatarpeiden rahoittamiseksi. Ks. lisätietoja liitteissä 4-I ja 4-II. Sokerialan väliaikaisia rakenneuudistusmaksuja koskevat käyttötarkoitukseensa sidotut tulot Jäsenvaltioiden maksamien käyttötarkoitukseensa sidottujen tulojen kokonaismäärä vuonna 2010 oli 606,8 miljoonaa euroa. Tämän lisäksi varainhoitovuodelta 2009 varainhoitovuodelle 2010 siirrettiin käyttötarkoitukseensa sidottuja tuloja 768,3 miljoonaa euroa. EU:n talousarviosta vuonna 2010 väliaikaisina rakenneuudistusmäärinä käytettävissä olevien käyttötarkoitukseensa sidottujen tulojen kokonaismääräksi muodostui siis 1 375,1 miljoonaa euroa. Kun sokerin rakenneuudistusrahaston tuensaajat ovat saaneet kaikki maksunsa, väliaikaisten rakenneuudistusmäärien jäännös on 1 044,8 miljoonaa euroa, joka siirrettiin vuodelle 2011. Ks. lisätietoja liitteissä 4-I ja 4-II. Sokerialan rakenneuudistusrahasto Jäsenvaltiot maksoivat varainhoitovuoden 2010 aikana nettomääräisesti yhteensä noin 330,3 miljoonaa euroa uudistetulle sokeriteollisuudelle monipuolistamistukia ja sokerinpuhdistustukia varten. Tuet maksettiin edellä mainituista sokerialan väliaikaisista rakenneuudistusmääristä peräisin olevista tuloista ja erityisesti vuodelta 2009 vuodelle 2010 siirretyistä käyttötarkoitukseensa sidotuista tuloista. Ks. lisätietoja liitteessä 3. MENOJEN JAKAUTUMINEN TOIMENPITEIDEN TALOUDELLISEN LUONTEEN MUKAAN Maataloustukirahaston menot olivat yhteensä 44 046 miljoonaa euroa (lukuun ottamatta sokerialan rakenneuudistusrahastoa). Seuraavassa esitetään menot merkittävimpiin menoeriin eriteltyinä sekä näiden prosenttiosuudet maataloustukirahaston kokonaismenoista vuonna 2010. Varastointi Varastointimenojen määrä oli 93,6 miljoonaa euroa eli 0,21 prosenttia kokonaissummasta. Pääasialliset tuotteet olivat vilja, viini, oliiviöljy ja juusto. Vientituki Vientitukiin liittyvien menojen määrä oli 385,1 miljoonaa euroa eli 0,8 prosenttia kokonaissummasta. Se liittyi lähinnä maitotuotteisiin, sianlihaan, tuotteisiin, jotka eivät sisälly liitteeseen I, sekä naudan- ja vasikanlihaan. Muut markkinatoimenpiteet Varastoinnin ja vientitukien ohella muihin markkinatoimenpiteisiin liittyvien menojen määrä oli 3 454,8 miljoonaa euroa eli 7,84 prosenttia vuoden kokonaissummasta. Tämä ryhmä pitää sisällään menot, jotka liittyvät lähinnä viljan, hedelmien ja vihannesten, viinin, maidon ja maitotuotteiden, naudan- ja vasikanlihan sekä sianlihan markkinoihin ja elintarvikeapuohjelmiin. Näihin menoihin sisältyy muitakin pienehköjä määriä ja maatalousmenojen tarkastamisesta johtuvat oikaisut. Suorat tuet Suoriin tukiin liittyvien menojen määrä oli 39 675,7 miljoonaa euroa eli 90,1 prosenttia kokonaissummasta. Keskitetysti hallinnoitavat suorat menot Näiden menojen määrä oli 443,9 miljoonaa euroa. Komissio maksoi niistä suoraan 1,01 prosenttia, ja kyse oli pääasiassa eläinlääkintä- ja kasvinsuojelutoimenpiteisiin sekä maatilojen kirjanpitoon ja maatalouden tietojenkeruuseen liittyvistä menoista. Maaseudun kehittäminen Vuoden 2010 talousarvioon ei ollut kirjattu lainkaan maksusitoumusmäärärahoja entistä EMOTR:n tukiosastoa[10] varten. Jäsenvaltiot perivät samaan aikaan takaisin - 7,1 miljoonaa euroa aiemmin maksettuja määriä. Kyseisen menojakauman kehittyminen toimenpiteiden taloudellisen luonteen mukaan kaudella 2005–2010 esitetään liitteessä 6. [pic] [pic] [pic][pic] [pic][pic][pic] [1] Menettely esitetään liitteessä 1. [2] Maitoalan erityistukeen varattu 300 miljoonaa euroa sisältyi alun perin varaukseen. [3] Nämä määrät eivät sisälly talousarvion tulopuolen budjettikohtiin (maataloustukirahaston käyttötarkoitukseensa sidottuja tuloja koskevaan momenttiin 670), mutta ne mainitaan kyseistä momenttia koskevassa talousarvion selvitysosassa. [4] Nämä määrät eivät sisälly talousarvion tulopuolen budjettikohtiin (sokerialan väliaikaisia rakenneuudistusmaksuja koskevaan momenttiin 680), mutta ne mainitaan kyseistä momenttia koskevassa talousarvion selvitysosassa. [5] p.m.: ”pro memoria”. [6] EUVL L 209, 11.8.2005, s. 1. [7] Jäsenvaltiot toimittavat nämä menoja koskevat kuukausi-ilmoitukset kuukauden N+1 10. päivä annettavalla ilmoituksella. [8] Jäsenvaltiot toimittavat yksityiskohtaiset ilmoitukset kuukausittain kuukauden N+1 20. päivänä (taulukossa 104). [9] Tähän määrään sisältyvät toimintalohkon 17 yhteydessä maksetut 4,8 miljoonaa euroa, jotka perustuivat vuodelta 2009 vuodelle 2010 siirrettyihin käyttötarkoitukseensa sidottuihin tuloihin ja vuonna 2010 kerättyihin käyttötarkoitukseensa sidottuihin tuloihin. [10] Entisen Euroopan maatalouden ohjaus- ja tukirahaston (ex-EMOTR) tukiosastosta rahoitettu maaseudun kehittäminen – ohjelmakausi 2000–2006.